section_heading: Protivnik antisemitizma i "slučaj Dreyfus"
paragraph_text: Bio je protivnik antisemitizma i tako je nastupao. Potvrdio je to i u aferi Dreyfus te je za lažno optuženoga, javno osramoćenoga i 1894. nevino osuđenoga časnika francuske vojske Alfreda Dreyfusa, koji je bio židovskoga podrijetla, tražio obnovu sudskoga postupka i utvrđivanje istine. U vezi s tim je u listu "L'Aurore" 12. siječnja 1898. objavio i Zolino otvoreno pismo "J'accuse", naslovljeno na francuskoga predsjednika Republike, koje je s razlogom izazvalo političku krizu Treće Republike i njezina sustava.